Du har som tillidsrepræsentant ret til at få oplysninger fra arbejdsgiver, som er nødvendige for at udføre dit tillidshverv for de kolleger, du har forhandlingsretten over.
Det gælder blandt andet løn, løntillæg og begrundelser for tildeling af tillæg. Desuden navn, mail, fødselsdag, uddannelse, ansvarsområde, stillingsbetegnelse, anciennitet, faggruppe mv.
For nyansatte har du ret til at få oplysninger om navn, kvalifikationer og løn og indplacering i forhold til anciennitet.
Du har også ret til at få oplysninger om race eller etnisk oprindelse, politisk og religiøs overbevisning, seksuelle forhold og seksuel orientering, og helbredsoplysninger som misbrug af medicin, narkotika og alkohol. Disse oplysninger har du ret til at behandle så længe, som det er relevant i forbindelse med din varetagelse af dit arbejde som tillidsrepræsentant.